cyanic-selkie/wikianc huggingface dataset:
Ријана
Во 2005, Ријана го издава нејзиниот деби албум насловен Music of the Sun, кој успева да се искачи во топ десет на американскиот Билборд 200 (албум табела) и го содржи доминантниот Билборд Хот 100 хит „Pon de Replay“. После нецелосна година го издава и вториот студиски албум, A Girl Like Me (2006), кој се искачува во топ пет на Билборд 200, а од него произлегуваат првиот американски број еден сингл на Ријана, „SOS“, како и двeтe топ десет песни „Unfaithful“ и „Break It Off“. Третиот студиски албум Good Girl Gone Bad (2007) е досега нејзиниот најуспешен албум, кој успева да се искачи на втората позиција на американскиот Билборд 200. Албумот содржи пет топ десет хитови, вклучувајќи ги американските број еден „Take a Bow“ и „Disturbia“, како и интернационалните „Umbrella“ (нејзиниот најзначаен сингл) и диско химната „Don't Stop the Music“. Албумот беше номиниран за 9 Греми Награди, успевајќи да ја освои наградата за Најдобра рап соработка за „Umbrella“, која е соработка заедно со Џеј-Зи. Нејзиниот четврти студиски албум, Rated R го издава во ноември 2009 и успева да ја достигне четвртата позиција на Билборд 200. Првите три издадени синглови „Russian Roulette“, „Hard“ и „Rude Boy“ стигнаа до топ десет на Билборд Хот 100, со тоа што „Rude Boy“ се искачи на врвот и остана таму за време од пет напоредни недели. Loud, петтиот студиски албум на Ријана е издаден во ноември 2010. Во него се вклучени интернационалните хитови - „Only Girl (In the World)“, „What's My Name?“ и „S&M“.
Ријана има продадено повеќе од 28 милиони албуми и 100 милиони песни на светско ниво, со што ја прави еден од најпродаваните музички артисти на сите времиња. Таа има десет број еден песни на американскиот Билборд Хот 100, од првото нејзино појавување на табелата на 11 јуни 2005, што е најголем број на хитови што некој изведувач успеал да го достигне за толку краток период. Од 18 март 2011, Рихана има продадено околу 6 милиони албуми и 28 дигитални синглови во САД. Исто така има продадено и околу 10 милиони плочи во Велика Британија. Магазинот Билборд ја назначи Ријана за дигитален артист за изминатата декада (2000-тите). Ријана има и билион гледања на нејзините видеа на YouTube, со што стана само четвртиот артист да го достигне тоа. Има земено неколку награди, вклучувајќи две Светски Музички Награди за 2007 година (Најпродаван женски музичар и Најдобар женски соло артист). Има добиено четири Греми Награди, четири Американски музички награди и 15 Билборд музички награди. Таа е еден од културните амбасадори на Барбадос.
1988-2004: Ран живот и првите почетоци
Ријана е родена во Свети Мајкл, Барбадос на 20 февруари 1988, во семејството на Моника, сметководител по струка и Роналд Фенти, супервизор во складиште. Нејзината мајка, родена во Гвајана, е со африканско-гвајанско потекло, додека нејзиниот татко е со баханско и ирско потекло. Таа е најстара од трите деца на семејството; има и двајца помлади браќа, Рореј и Рајад Фенти. Таа почнала со пеење кога имала околу седум години. Таа имала доста „болно“ детство, поврзано со зависноста од кокаин на нејзиниот татко, и кршливиот брак кој тој го имал со нејзината мајка кој завршил кога Ријана имала само четиринаесет години. Таа одела во Чарлс Ф. Брум Меморијалното училиште, основно училиште во Барбадос, а подоцна и во Комбермер, каде што на петнаесет години формирала музичко трио со нејзините соученички. Во 2004 година ја освоила титулата мис на Комбермер. Била кадет во армијата на Барбадос каде што Шонтел била нејзин предводник.
Во 2003 година, пријателите на Ријана, ги претставиле неа и нејзините две другарките од триото пред музкичкиот продуцент Евен Роџерс, кој во тој период престојувал на одмор во Барбадос заедно со неговата жена. Роџер после аудицијата изјавил дека: „Во минутата кога Ријана влезе во собата, другите две девојки како и да не постоеја“. За време на аудицијата, Ријана испеала кавер на „Emotion“ на Destiny's Child. Веќе следната година, Ријана и нејзината мајка се упатиле кој домот на Роџерс во Стемфорд, Конектикат. За кратко време откако наполнила шеснаесет години таа се преселила во Соединетите Држави за да живее заедно со Роџерс и неговата жена. Карл Стуркен и помогнал да сними четири демо песни, вклучувајќи ја баладата „Last Time“, кавер на песната на Витни Хјустон „For the Love of You“, како и песната која што стана и нејзиниот прв светски хит „Pon de Replay“. Песните биле испратени до различни продукциски куќи. Ријана ги снимала само за време на летото и Божиќните празници, затоа што сè уште одела на училиште. Нејзините демо песни, стигнале и до Def Jam, каде што била поканета на аудиција од страна на тогашниот директор на продукцијата Џеј-Зи, по што веднаш го потпишала договорот.
2005-2006: Music of the Sun & 'A Girl Like Me''
„Music of the Sun“ е првиот албум на Ријана. Тој беше објавен на 30 август 2005 година. Од него понатаму беа објавени повеќе синглови, а прв сингл е Pon de Replay. Овој сингл беше објавен на 11 октомври 2005 година и стигна на второто место во 100те американските најдобри и во англиската музичка индустрија. Овој сингл исто така доби голем број на први награди поради добрата побарувачка за нејзината песна на радио. Овој сингл беше напишан од самите Карл Стуркен и Ивен Роџерс, заедно со самата Ријана. Од списанието Rolling Stone беше опишан како едно од најдобрите дела на мешавина на реге со удари со дланки, синкопиран ритам и вид повикување на џез. Сепак, без разлика на успехот од маркетингот и рекламирањето на Pon de Replay, самиот албум немаше толкав успех и од списанието Rolling Stone беше оценет со 2,5 звезди од 5, и беше опишан како албум на кој му недостасува мудрост, генијалност. Откога беше објавен, албумот стигна до најдобрите 10 во САД и Канада, добивајќи златно уверение од RIAA - Recording Industry Association of America (Снимачка индустриска асоцијација на Америка) за продажба на 500,000 примероци. Исто така, доби и неколку платински награди за продажба на околу два милиони примероци во сите држави низ светот. За понатаму да го промовира својот албум, Ријана пееше на отворањата на концертите на американската поп ѕвезда Гвен Стефани.
Вториот сингл, If It's Lovin' that You Want беше значително помалку успешен од неговиот претходник, и неговиот највисок пласман на 100те американските најжешки беше 36тото место, и 11ето во Велика Британија. Нејзиниот трет сингл беше "Let Me", кој беше објавен само во Јапонија, стана огромен хит и стигна до осмото место на плеј листите.
Кога AskMen Magazine ја прашаа Ријана за природата на самиот албум, таа изјави дека бил објавен премногу брзо откога ја пронашле во нејзиниот дом како девојка од мало место, кое се преселило во голема држава и дека нејзиниот втор албум ќе биде објавен малку подоцна потоа, за да може да покаже дека за времето поминато во земјата пораснала доволно брзо за да објави уште еден албум.
Важно за овој албум е дека уште во првата недела од неговото објавување, беа продадени неверојатни 69 илјади копии, што за деби албум на било кој пејач е одлично. Ова докажува дека кариерата на Ријана ќе биде блескава. Моментално овој албум има продадено над 600 000 копии. Во 2006 година, Ријана учествуваше на неколку големи рекламни договори, вклучувајќи ги Nike и J.C. Penny. Таа во продажба го пушти нејзиниот втор албум, „A Girl Like Me“, во април 2006 година; нешто помалку од 8 месеца од промоцијата на првиот албум. Албумот дебитираше на петтото место во САД и на четвртото во Велика Британија. Водечкиот сингл „SOS“, беше употребен во нејзиниот рекламен договор со Nike. Оваа песна стана првата песна на Ријана која се качи на првото место на американските топ листи, вклучувајќи ја и списокот на најжешките 100. SOS се искачи на највисокото место и во Австралија, и на второто место во Велика Британија. Вториот сингл, со име „Unfaithful“, напишан од Р&Б пејачот Не-Јо, ги посочува чувствата на вина што ги има глумицата на песната која го изневерува своето момче. Песната стана нејзината трета топ 10 песна во САД и Велика Британија. Третиот сингл, We Ride, не беше толку успешен како и неговите претходници, и не успеа да се пласира на најжешките 100 во САД, но сепак, стана нејзиниот петти сингл кој стигна до најдобите 20 во Велика Британија, каде што стигна до седумнаесеттото место. Стигна и до првото место на американската листа за најдобри Dance Club Play. Нејзиниот четврти сингл од овој албум, "Break It Off", кој го испеа заедно со Шон Пол, се качи на четириесет и петтото место само од едно пуштање во живо. Кога песната беше пуштена во продажба како дигитална снимка, на 19 февруари 2007 година, веднаш скокна од 52то место на место број десет, а потоа стигна и до деветтата позиција.
Вкупно, Ријана има 11 различни први места на топ листите, и огромен успех на списокот на Hot Dance Club Play, со четири први места и тоа: "Pon de Replay", "SOS", "Unfaithful" и "We Ride". Кога Ријана доби нова понуда за рекламен договор, од Clinique, таа снимаше песна напишана од Не-Јо со име Just Be Happy, како дел од договорот за промоција на нивната  Среќна Арома. Песната можеше да биде слушната и од нејзината страна на MySpace.
Ријана го направи нејзиното деби како глумица во кратката улога која ја имаше во Bring It On: All or Nothing, која беше промовирана на 8 август 2006 година. Ријана исто така се појави во епизода на Американската сапуница All My Children и драмата Las Vegas.
2007-2008: Good Girl Gone Bad
Ријана влезе во студио на почетокот на 2007 година заедно со Не-Јо, Stargate и Тимбаленд, помеѓу другите со кои го сними нејзиниот трет албум, „Good Girl Gone Bad“. Албумот беше објавен на 5 јуни 2007 година. На албумот се вклучени дуети со Џеј-Зи и Не-Јо. Првиот сингл од албумот „Umbrella“, беше реализран на 29 март 2007 година, и го освои светот. Овој сингл ги зазема првите места во многу држави ширум светот, а во Велика Британија беше на прво место дури 10 редни седмици. Тоа беше сингл кој најдолго успеал да се задржи на првата позиција толку долго време, после синглот на „Wet, Wet, Wet“, именуван како „Love is all around“, назад во 1994 година, и синглот кои најдолго бил на прво место, а бил изведуван од женско, Витни Хјустон, „I Will Always Love You“, кој исто така после 10 седмици на врвот во 1994 година падна. Овој сингл беше произведен од Кристофер ”Шегобиецот” Стјуард и Териус ”Сонот” Неш. Нејзиниот втор сингл од албумот, „Shut Up and Drive“, беше испратен до радио станиците на 5 јуни 2007 година, досега стигна до број 15 на светските листи. Нејзиниот трет сингл, „Don't Stop the Music“, имаше премиера на Американската телевизија “Bet”, во емисијата „106 & Park”, на 2 јули 2007 година, а беше реализиран само во Канада и Велика Британија. Нејзиниот четврти сингл „Hate That I Love You“, заедно со Не-Јо, беше објавен на 21 август 2007 година, и го достигна одличното деветто место на Американската топ листа, а со тоа стана и шестиот Топ 10 хит на Ријана. Подоцна оваа песна беше препеана и на шпанглиски од страна на самата Ријана и латинската поп-ѕвезда Давид Бизбал. По овој сингл излезе и релоад издание на албумот насловено како „Good Girl Gone Bad:Reloaded“. Од ова издание на албумот беа реализирани два сингла како петти и шести сингл од целиот албум насловени како „Take a Bow“ и „Disturbia“ кои се едни од ТОП 5 хитовите на Ријана кои се наоѓале подолго време на светските топ списоци на самиот врв. Како последен сингл од албумот беше реализирана песната „Rehab“ во која мал дел зазема и Џастин Тимберлејк.
Ријана работеше на овој албум заедно со Тимбеленд, и тоа на три песни. Џастин Тимберлејк и е придружен вокал во „Rehab“ и и помагаше во пишувањето на песните. Во многу интервјуа со Ријана, таа беше прашувана за името на нејзиниот албум, за причината која тој така се вика. Нејзиниот одговор беше дека името ја симболизира старата Ријана и новата Ријана. Нејзиниот одговор беше:
Седум седмици откако албумот беше објавен, тој стана злато во Соединетите Држави и во списокот на „Обединетите светски албуми“.
Исто така во 2007 година, Ријана ја доби првата награда за најдобра поп пејачка, и наградата за забавувач на годината од светските музички награди во 2007 година. На 18 ноември 2007 година, таа ја доби и наградата за најпопуларна Р&Б пејачка, на светските музички награди.
Со почеток од 12 септемвтри, 2008, Ријана ја имаше нејзината турнеја низ целиот свет со име како и нејзиниот последен албум, Good Girl Gone Bad Tour, турнеја. Гостин на оваа турнеја беше Акон, но само во Канада.
Најважно за овој албум е тоа што тој не доби ниту една критика. Ретко кога некој албум на врвот од светските топ списоци е „перфектен” во поглед на критичарите. А овој албум за нив беше токму таков.
2009-сегашност: Семејното насилство и „Rated R“
На 8 февруари 2009 изведбата која Ријана требаше да ја има на Греми наградите 2009 беше откажана. Подоцна се појавија извештаи во врска со наводна кавга со нејзиниот тогашен дечко Крис Браун кој беше уапсен под сомневање за изработка на криминални закани. На 5 март 2009, Браун беше обвинет за напад и кривични закани против Ријана. TMZ.com објави слика на која се гледаат повредите кои Крис и ги нанел на Ријана. Случајот пројде со голем број на интриги и приказни од кои дел упатени во корист на Ријана, а други на Браун. Откако ја сфати неговата вина Браун јавно излезе и кажа дека се чувствува виновен поради штетата која и ја нанел на неговата сега поранешна девојка и дека сака да му прости. Меѓутоа Ријана во интервју за 20/20 околу полагодина по несреќата изјави дека не може повеќе никогаш да му прости. Како и да е случајот излезе на суд и на 22 јуни 2009 година. Поради признавањето на вината од страна на Браун тој беше осуден само на пет месеци условна работа и забрана за приближување до Ријана на неколку метри.
Ријана соработуваше со Џеј-Зи и Кејни Вест за песната „Run This Town“. Песната се искачи на втората позиција на Billboard Hot 100, а исто така стигна и до ТОП 5 во десет земји. Таа се појави на насловната страна на Италјанскиот Vogue.
Краткокрила цистикола
Краткокрила цистиколана (Cisticola brachypterus), исто така е познато како цистикола на на душкање.Тоа е  вид на птица во семејството Цистиколади. Оваа птица ја има во има во Ангола, Бенин, Буркина Фасо, Бурунди, Камерун, Централноафриканска Република, Чад, Република Конго, Демократска Република Конго, Брегот на Слоновата Коска, Еритреја, Етиопија, Габон, Гамбија, Гана, Гвинеја, Гвинеја-Бисао, Кенија, Либерија, Малави, Мали, Мозамбик, Нигер, Нигерија, Руанда, Сенегал, Сиера Леоне, Сомалија, Јужен Судан, Танзанија, Того, Уганда, Замбија и Зимбабве.
Краткокрилната цистикола личи на недики, сличен член на родот Цистикола, но и недостига руплива круна со пократка опашка и чисти подножја.
Живеалиште
Овој вид на птица е распространет низ потсахарска Африка, се јавува од западна Африка до Етиопија јужно до јужноафриканскиот дел на Мозамбик. Вообичаено се наоѓа во во расчистени шумски предели, особено миомбо ( Брахистегија ), но исто така и во други видови шума од савана. Исто така, зафаќа грмушки со насипи од термити, вегетација по дренажни линии и рабови на култивирани области. Гнездото има форма на топче со страничен влез, изградено од сува трева и лисја засилени со пајакова мрежа. Типично се поставува многу близу до земјата во грутка од трва или мала грмушка.
Исхрана
Најчесто јаде инсекти кои ги бара во тревни грутки и на земја. Следниве прехранбени производи се забележани во нејзината исхрана:
Размножување
Во Зимбабве сезоната на поставување јајца е од ноември-март. Птицата носи 2-4 јајца, кои ги инкубира само женката околу 14 дена. Пилињата остануваат во гнездото околу 17 дена.
Список на државни водачи во 1821 година
Ова е список на државни водачи во 821 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Свети маченик Никифор
'''Св. маченик Никифор''' - православен светец.
Житие
Во 3. век, во Антиохија живееле Никифор и Саприкиј, кои биле блиски пријатели. Но, еден ден, тие се скарале и повеќе не сакале ниту да се видат. По некое време, Никифор ја сфатил бедата на лутината и побарал прошка од Саприкиј, кој бил свештеник. Наспроти сите молби, Саприкиј не сакал да се помири со Никифор. Во тоа време, при прогонот на христијаните, Саприкиј бил затворен и подложен на мачење поради неговата вера. Најпосле, тој бил осуден, а на патот до губилиштето Никифор со солзи го молел да му прости, но Саприкиј повторно останал тврд. Така, тој ја изгубил верата и на губилиштето се откажал од Христа, а Никифор, гледајќи го тоа, самиот побарал и бил погубен наместо него.
Шатјендранат Бозе
Шатјендранат Бозе — (সত্যেন্দ্র নাথ বসু Shottendronath Boshū 1 јануари 1894 – 4 февруари 1974) бил индиски физичар, кој специјализирал во полето на математичката физика.
Trainspotting (саундтрак)
Саундтракот на Trainspotting се два саундтрак-албуми издадени по филмската верзија на книгата од Ирвин Велш со истото име. Првиот е издаден на 9 јули 1996. Огромната заинтересираност за филмот и за првиот саундтрак довела до издавање на уште еден албум на 21 октомври 1997. Вториот саундтрак вклучува песни од филмот што не се нашле на првиот албум, како и песни што не се појавуваат во конечната верзија на филмот, но биле вклучени во претходни фази или биле користени како инспирација за филмот. Во 2007, уредниците на списанието Vanity Fair го рангирале првичниот саундтрак на Trainspotting како 7. најдобар филмски саундтрак во историјата.
Целосна список на саундтракот
Ова е целосна список на песни што се појавуваат во Trainspotting, по ред на појавување:
Надворешни врски
טריינספוטינג (סרט)
NGC 4008
NGC 4008 — елиптична галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4008 се споменува и како UGC 6953, MCG 5-28-61, CGCG 157-66.
Астрономски податоци
Објектот е од епохата Ј2000.0. Положбениот агол на објектот е во износ од 167°.
Други поделби
Проучување на NGC 4008 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37666. Во рамките на атласот на длабокото небо, Уранометрија 2000.00, објектот припаѓа на групата означена со бројот 107; додека во Каталогот на основни ѕвезди (GSC) е групиран под бројот 1987. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1398.
Брашов
Брашов (Brașov, Brassó) — град во централниот дел на Романија и административен центар на округот Брашов.
Според пописот од 2011 година, градот има население од 253.200 жители и е седми најнаселен град во Романија, додека областа е дом на 369.896 жители.
Брашов се наоѓа на околу 166 километри северно од Букурешт и 380 километри од Црно Море. Тој е опкружен од страна на Јужните Карпати и е дел од регионот Трансилванија.
Историја
Најстарите траги на човековата активност во населените места во Брашов датираат од неолитот (околу 9500 п.н.е.). Археолозите откриле континуирани траги од населби во Брашовската област.
Се претпоставува дека градот бил основан во 1203 година. Сепак, нема сигурни документи и извори кои го потврдуваат тоа. Според Енциклопедија Бугарија, градот бил основан во 1211 година од страна на германски колонисти. Овие Германци биле поканети од страна на унгарските кралеви за развој на градовите во различни фази помеѓу 1141 и 1300 година и тие биле по потекло од Рајнланд, Фландрија, Тирингија, Баварија, Валонија, па дури и од Франција. Германците кои живееле во градот главно биле вклучени во трговијата и занаетчиството. Местоположбата на градот давала можност за трговско поврзување на Отоманското Царство и Западна Европа, заедно со одредени даночни ослободувања. Тие придонеле во голема мера за архитектонскиот изглед на градот.
Во 1234 истражувачот Норберт Бакмунд го издал т.н. „Catalogus Ninivensis“, кој содржи список на манастири во Унгарија и Трансилванија. Каталогот всушност е копија на документ од 15 век, кој денеска е изчезнат. Според историчарите, оригиналниот документ бил направен во периодот од 1236 до 1241 година и го содржи најстарото споменување на Брашов со името „Корона“.
За време на татарската инвазија во 1241 година, тврдината била осноена, а по нивното повлекување била изградена шестаголна кула за заштита на градот. Во 1252 година кралот Бела IV ја дал земјата Зек на комитата Винченциу, син на Акадаш. Во донаторскиот документ се наведува дека територијата се наоѓа меѓу земјите на Романците од „Крца“, Сасите од „Барасу“ и Секелите од „Себус“. Се претпоставува дека топонимот „Барасу“ или Брашов, се однесува за областа на денешниот град, додека Корона се однесува на самиот град.
Во 1271 се споменува топонимот во латински документ, кој се наоѓа во Државниот архив во Будимпешта и фотокопија на Историскиот институт во Клуж. Документот е чин со кој царот Стефан, крал на Унгарија, го потврдил договорот меѓу „Chyel comes, filius Erwin de Calnuk si Teel, filius Ebl de Brasu cognatus eiusdem“. Од овој и други документи од периодот 1252-1271 година романските историчари прават заклучок дека топонимот „Брашов“ бил користен повеќе како име на областа, отколку како име на градот.
Во 1288 се споменува топонимот Брасо во латински документ, кој се наоѓа во библиотеката во Алба Јулија, како „Datum in Braso“. Се смета дека ова е прв зачуван документ кој бил издаден во Брашов. Во 1364 година на Брашов му била дадена привилегијата да одржува годишен пазар. Во периодот 1369-1380 било издадено Брашовското признание на бугарскиот цар Јован Страцимир. Во 1424 била создадена првата кожарска организација, додека кон 1798 година нивниот број изнесувал 43, со 1227 мајстори.
Во периодот помеѓу 1448-1453 година, Јануш Хунјади ја разрушил тврдината и по овој период тврдината добило ново проширување со 32 одбранбени кули.
Во 1850 година градот имал 21.782 жители. 8.874 (40,7%) Германци, 8727 (40%) Романци 2939 (13,4%) Унгарци. , додека во 1910 година градот имал 41.056 жители: 10.841 (26,4%) Германци, 11.786 (28,7%) Романци, 17.831 (43,4%) Унгарци. Во Првата светска војна, градот бил окупиран од страна на романските војници во периодот од 16 август до 4 октомври 1916 година за време на битката во Трансилванија.
За време на комунистичкиот период, индустрискиот развој бил значително забрзан. Во 1987 година во градот се случил бунт и штрајк од работниците, но набргу бунтот бил задушен и голем број на работници биле затворени.
Стопанство
Индустрискиот развој во Брашов започнал во периодот меѓу војните, кога била изградена со една најголемите фабрики се производство на авиони IAR, кои биле користени за време на Втората светска војна против Советскиот Сојуз. Откако во земјата била воведена комунистичка власт, фабриката била претворена во производство на земјоделска опрема, под името „Uzina Tractorul Braşov“.
Индустријализацијата во времето на комунизмот била забрзана, со посебен нагласок на тешката индустрија, привлекувајќи голем број работници од други делови на земјата. Тешката индустрија во градот сè уште е во изобилство. Во Брашов се наоѓа фабриката за производстово на на камиони и автобуси, МАН Груп.
Демографија
Брашов има вкупно население од 253.200 жители. Нејзиниот етнички состав вклучува:
Образование
Во Брашов има околу 30 основни училишта. Меѓу училиштата со средно образование, попознати се: Училиштето Андреј Сагуна, кое е рангирано на петтото место во целата земја, училиштето Јоан Мешота, Униреја итн. Исто така во градот се наоѓаат и осум универзитети: Универзитет Трансилванија, Универзитет Георге Баритиу, Унивњерзитет Спиру Харет итн.
Сообраќај
Во близина на градот се наоѓа и аеродромот кој е во изградба.
Знаменитости
Брашов денеска претставува културен центар на јужниот дел од Трансилванија. Во градот се наоѓаат голем број на цркви, плоштади, палати и паркови додека во околината на градот се наоѓаат едни од најпосетуваните зимски туристички места во Романија.
Спорт
Градот има долга традиција во спортот. Првите спортски друштва биле основани на крајот на 19 век. Трансилванискиот спортски музеј е еден од најстарите во земјата и претставува еволуцијата на спортот во градот. За време на комунистичкиот период, во градот се одржувале универзијади, каде локалните спортисти биле должни да учествуваат. Денес, инфраструктурата на градот им овозможува на многу млади да се спортуваат фудбал, рагби, тенис, велосипедизам, ракомет, едрење, скијање, уметничко лизгање, планинарење, кошарка, куглање, пливање, одбојка или гимнастика.
Фудбалкиот клуб Колтеја бил шампион во 1928 година со само 10 години од своето постоење (1921-1931). Клубот бил наследен од ФК Брашовија Брашов. Брашов бил домаќин на групата А на Светското првенство по хокеј (втора дивизија) во 2008 година, на Европските младински Зимски олимписки игри во 2013 година.
Химна на Иран (1933-1979)
Императорска химна на Иран (, Соруде Шаханшахије Иран ), исто така позната по неговото воведна строфа „Да живее нашиот крал“, ― кралска химна на Иран од 1933 година до Исламската револуција во 1979 година, кога монархијата била укината. Нејзината мелодија, кога е поставена на различни соодветни поставки на текстови, служела и како државна химна на Иран и химна на знамето во тоа време. Оваа химна била составена по наредба на Реза Шах на Иранското книжевно здружение (Анџоман Адаби Иран).
IC 8
Откривање
Објектот е откриен на 22 октомври 1887 година од страна на Френк Милер.
Податоци од набљудување
Според морфолошката класификација на галаксиите, IC 8 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 41 м 24,9 с, а неговата деклинација, односно висината на лакот на тој агол, -18° 22' 16".
Други поделби
Проучување на IC 8 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Користена литература
Parts I-V. Moscow: Moscow State University, 1962-74. (9,679)
Локални избори во Полска (2018)
Локални избори во Полска во 2018 година (пол. Wybory Samorządowe w Polsce - 2018) - локални избори во војводствата, окрузите и општините во Полска. Се одржале на 21 октомври и 4 ноември 2018 година.
NGC 6606
NGC 6606 — спирална галаксија во соѕвездието Лира, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6606 се споменува и како UGC 11174, MCG 7-37-25, CGCG 227-21.
Битка кај Пета
Битката кај Пета се водела помеѓу грчките сили на Принц Александар Маврокордатос и македонскиот војсководец Марко Бочвар и Османлиите предводени од Омер Вриони. Битката е дел од Грчката војна за независност и се одвила во периодот од 4 јули до 16 јули 1822 година. Конфликтот се случил во селото Пета во Епир.
NGC 6606
Податоци од набљудување
Според морфолошката класификација на галаксиите, NGC 6606 е од видот Sb. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 13,3 m/лм2. NGC 6606 има привидни димензии од 0,9' х 0,7'.
Битка кај Пета
Грчките позиции биле позиционирани во селото Пета кога истите биле нападнати од страна на Османлиска војска која броела 7000-8000 војници. На крајот од битката, Грците доживеале пораз.
NGC 6606
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 14 м 41,3 с, а неговата деклинација, односно висината на лакот на тој агол, +43° 16' 7"". Положбениот агол на објектот е во износ од 69°.
Други поделби
Проучување на NGC 6606 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61633. Во рамките на атласот на длабокото небо, Уранометрија 2000.00, објектот припаѓа на групата означена со бројот 82; додека во Каталогот на основни ѕвезди (GSC) е групиран под бројот 3115. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 324.
Dürkopp Adler
Диркоп Адлер (германски: Dürkopp Adler AG ) — германски производител на индустриски машини за шиење со седиште во Билефелд, Германија. Компанијата е именувана според еден од основачите на компанијата, Николаус Диркоп, и брендот за швајцарска марка Адлер. Акциите на компанијата се тргуваат на Франкфуртската берза.
Порано, подружницата Dürkopp Fördertechnik GmbH произведувала транспортни системи за текстилната и автомобилската индустрија. Овој бизнис денес е дел од австриската Knapp AG.
Историја
Двајца бравари, Карл Баер и Хајнрих Кох ја основале првата фабрика за машини за шиење во Билефелд во 1860 година. Под името Koch & Co, тие во 1865 година го вработиле механичарот за машини за шиење Николаус Диркоп и мајсторот Карл Шмит. Диркоп веќе ја имал направено својата прва машина за шиење во 1861 година и започнал сопствен бизнис на 22 октомври 1867 заедно со Шмит како Dürkopp & Schmidt. Компанијата Dürkopp го направи својот пробив по 1876 година. Фердинанд Каселовски, директор на Ravensberger Spinnerei, а потоа и еден од најбогатите луѓе во Билефелд, станал негов деловен партнер. Карл Шмит се повлекол со значителна компензација, со што ја основал Anker-Werke. Веќе 1880 година биле активни 19 компании во текстилната индустрија и Билефелд станал една од најважните локации за производство на машини за шиење во Германија.
По заминувањето на Шмит во 1876 година, името на компанијата била променето во Dürkopp & Co. Во 1880-тите, компанијата доживеала голема криза. Во 1885 година, Dürkopp станала првата германска компанија која започнала со сериско производство на велосипеди. Велосипеди под името Dürkopp биле произведувани и дистрибуирани од страна до 2006 година. Но компанијата по 1920 година главно повторно се фокусирала на производството на машини за шиење. Од 1897 година, компанијата исто така произведувала и автомобили, следејќи го моделот на Panhard & Levassor, како и на камиони.
Производството на машини за шиење продолжило да се намалува до 1930 година кога истото било преземено од Кох Адлер. Работната сила на Dürkopp се намалила на 700 вработени. На почетокот, компанијата, која по смртта на нејзиниот основач го променила своето име во Dürkoppwerke, била вклучена во производството на оружје на Вермахтот. Во средината на 1930-тите, работната сила на Dürkoppwerke повторно се зголемила на повеќе од 2000 луѓе. Компанијата произведувала, меѓу другото, странични пушки, иглести и валчести лежишта за тенкови, митралези, гранати, противавионски пушки, лесни пиштоли, противтенковски пушки итн. Поради големиот пораст на работа од 1933 година од производство на воена опрема, компанијата повторно започнала да остварува профит од 1934 година. Во 1933 година во Кунсебек била формирана фабрика за производство на оружје со повеќе од 2.000 работни места. Во истата година компанијата била преземена од семејството Бартел (Kommerzienrat Herrmann Barthel). Министерството за одбрана на Рајхот обезбедила бесплатни машини за да го зголеми производството на оружје. Во 1944 година Dürkopp бил најважниот производител на тркалачки лежишта за германските тенкови.
Во текот на војната во компанијата работеле над 3.000 принудени работници и воени заробеници, главно од Советскиот Сојуз. Во тешките бомбашки напади на градот од 1944 година, седиштето било разрушено и официјално затворено на 31 март 1945 година. По завршувањето на војната бил изграден погон од Георг Бартел.
По Втората светска војна, Dürkoppwerke AG се ограничил главно на производство за индустриски машини за шиење, велосипеди и мотори. Во 1962 година, поголемиот дел од Dürkoppwerke Aktiengesellschaft (1889-1967) бил купена од Schaeffler-Gruppe. Во 1967 година, на 100-годишнината од основањето, се извршило преобраќање на компанијата во друштво со ограничена одговорност. Во тоа време, Dürkopp произведувал машини за шиење, велосипеди, мотоцикли, автомобили со седиште во Билефелд. Во 1987 година Schaeffler-Gruppe исто така го презел мнозинскиот удел на Kochs Adler AG. Двете фабрики производство на машини за шиење се споиле во 1990 година под името како што е денес, Dürkopp Adler AG.
Хаселбрак
Хаселбрак, на 116,2 метри, е највисоката точка во покраината Хамбург, во Германија.
Се наоѓа на јужната граница на градот-покраина со Долна Саксонија во „Црни ридови“ (Schwarze Berge), северното подножје на Харбуршките ридови во квартот Нојграбен-Фишбек. Лежи во рамките на покраинската шума Розенгартен, блиску до Дерсторф (Daerstorfer Heide), помеѓу населбата Валдфриден на северот (кој припаѓа на Фишбек), Ној Вулмсторф-Темпелберг на запад и Розенгартен-Алвезен на исток.
На „врвот“ Хаселбрак се наоѓа тригонометриска точка, која се наоѓа во дрвата само неколку метри од пешачката патека и која го означува највисоката точка. На 16 јули 2011, бил поставен дрвен крст на врвот.
Саксонска Шума
Саксонска Шума (Sachsenwald) — една од двете слободни области во сојузната покраина Шлезвиг-Холштајн. Другата е Буххолц, во округот Зегеберг. Се наоѓа источно од Хамбург во југозападниот дел на округот Војводство Лауенбург и се граничи со округот Штормарн.
Географија
Саксонската Шума зафаќа површина од близу 70 км2 и со тоа е најголемата шумска област во Шлезвиг-Холштајн. Припаѓа на општинската заедница Хое Елбгест како слободна област.
Саксонската Шума поделена е на три подрачја:
Населените делови на шумата припаѓаат како енклави на општината Аумиле.
Низ Саксонската Шума во насока исток-запад тече Шварце Ау. Долж северозападната граница на областа тече реката Биле, во која кај Аумиле се влева Шварце Ау.
Целокупната долина на Биле е прогласена за природна област.
Површина
Областа се состои 94% од шума, одвај три проценти од земјоделска површина и три проценти патишта:
Патен
Саксонската Шума е важна област за одмор за Хамбург. Патишта кои поминуваат низ Саксонската Шума се:
Каврак
Каврак — село во североисточниот дел на Македонија, во Општина Кратово, во околината на градот Кратово.
Географија и местоположба
Селото се наоѓа во источниот дел на територијата на Општина Кратово, чиј атар високо се издига на Осоговските Планини и се допира со подрачјето на Општина Крива Паланка. Селото е планинско, сместено на надморска височина од 1.360 метри. Од градот Кратово, селото е оддалечено 14 километри.
Низ селото поминува регионалниот пат 29271 (целосно асфалтиран), кој се двои од регионалниот пат 2232 во непосредна близина на браната на Кнежевското Езеро.
Селото се наоѓа на падините на Осоговските Планини, оддалечено 25 километри североисточно од Кратово.
Стопанство
Во основа, може да се каже дека селото има полјоделско-сточарска функција.
Население
Според статистиката на Васил К’нчов („Македонија, Етнографија и статистика“) од 1900 година, во Каврак живееле 135 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Каврак имало 160 Македонци, под врховенството на Бугарската егзархија.
Според пописот од 2002 година, во селото Каврак живееле 62 жители, сите Македонци.
Според последниот попис од 2021 година, во селото живееле 25 жители, сите Македонци.
Самоуправа и политика
Кон крајот на век, Каврак било село во Кратовската каза на Отоманското Царство.
Селото се наоѓа во Општина Кратово, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.
Во периодот од 1965 до 1996 година, селото се наоѓало во рамките на големата општина Кратово. Селото припаѓало на општината Кратово и во периодот 1955-1965 година.
Во периодот 1952-1955, селото било во рамките на тогашната Кратовска градска општина, во која покрај градот Кратово, се наоѓале и селата Близанци, Горно Кратово, Емирица, Железница, Живалево, Каврак, Кнежево, Којково, Куново, Мушково, Нежилово, Приковци, Туралево, Филиповци и Шлегово. Во периодот 1950-1952, селото се наоѓало во некогашната општина Мушково, во која влегувале селата Емирица, Каврак, Кнежево, Којково, Куново и Мушково.
Избирачко место
Во селото се наоѓа избирачкото место бр. 0905 според Државната изборна комисија, сместено во простории на приватна куќа.
На локалните избори во 2021 година, на ова избирачко место биле запишани вкупно 35 гласачи.
Алберт Апониј
Животопис
Се родил на 29 мај 1846 година во Виена, каде што неговиот татко, грофот Џорги Апониј, тогаш бил унгарскиот канцелар. Тој припаѓал на античко благородно семејство од 13 век. Грофот Алберт Апониј станал член на унгарскиот парламент во 1872 година и останал член на тоа, со еден краток исклучок, до 1918 година. Од крајот на 1880-тите, тој бил водач на "обединета опозиција", која се состоела од сите партии кои биле непријателски на австроунгарскиот компромис од 1867 година. Се венчал со Клатилде Апониј во 1897 година.
Бил претседател на Претставничкиот дом на Унгарија од 31 октомври 1901 до 6 ноември 1903 година.
Како министерот за образование тој ги изготвил законите, понекогаш именувани како апонијски закони, донесени во 1907 година, во кој процесот на Маргаризацијата кулминирал. Читањето, пишувањето и броењето во основните училишта било направено исклучиво на унгарски јазик за првите четири години образование. Околу 600 романски села останале без образование како резултат на законот. До 1917 година, биле затворени 2.975 романски основни училишта. По Првата светска војна, најзначајната јавна функција на Апони е неговото назначување во 1920 година за да ја предводи унгарската делегација на Версајската мировна конференција за да го презентира случајот на Унгарија сосојузничките сили собрани таму за да ги утврди условите на мировниот договор со Унгарија, кој подоцна станал познат како Договорот од Трианон поради тоа што бил потпишан во Големата сала на Палатата Трионан. Мисијата на Апониј во Версај била залудна, бидејќи сојузниците одбиле да преговараат за условите на мировниот договор.
Помеѓу 1911 и 1932 година, тој бил пет пати номиниран за Нобеловата награда за мир од страна на унгарските универзитети, научници и политички групи, но никогаш не станал лауреат. Грофот Апониј бил забележан оратор и имал широки интереси надвор од политиката, опфаќајќи лингвистика (течно зборувал шест јазици), литература, филозофија и музика. Ги посетил Соединетите Американски Држави неколкупати, најпрвин во 1904 и последно во 1924 година, каде што се занимавал со предавања и се спријателувал со водечки јавни личности, меѓу кои и претседателите Теодор Рузвелт и Вилијам Хауард Тафт. Апони ги опишувал своите впечатоци за Америка во својата автобиографија Мемоарите на грофот Апониј, објавени од Хајнеман (Лондон), 1935 година. Тој исто така бил автор на книгите Естетика и политика, Уметникот и државник. Починал на 7 февруари 1933 година во Женева, каде што тогаш чекаше да присуствува на повторното отворање на Конференцијата за разоружување на Лигата на народите.
Од страна на американските и британските медиуми, тој често се нарекувал "Големиот старец на Средна Европа". Во Унгарија тој бил именуван како "Најголемиот жив Унгарец".
Класика де Сан Себастијан 2013
Класика де Сан Себастијан 2013 било 33. издание на еднодневната велосипедска трка Класика де Сан Себастијан. Била одржана на 27 јули 2013 на растојание од 232 километри, започнувајќи и завршувајќи во Сан Себастијан, во Баскија, Шпанија. Била деветнаесетта трка во сезоната на Светската турнеја.
Трката била освоена од возачот на Тони Галопен, откако направил напад на последното искачување на трката, Алто де Аркале, и успеал да се одржи пред остатокот од главната група, остварувајќи ја најголемата победа во неговата кариера. Второто место му припаднало на возачот на Алехандро Валверде, 28 секунди зад Галопен, додека подиумот бил заокружен од возачот на  Роман Кројцигер.
Екипи
Бидејќи Класика де Сан Себастијан бил настан од Светската турнеја на UCI, сите 19 UCI World Tour екипи биле автоматски поканети и се обврзани да испратат екипа. добила специјална покана за учество на трката и со тоа била создадена групата од 20 екипи.
Дваесетте екипи кои учествувале на трката биле:
Лебед A (галактичко јато)
Лебед A — галактичко јато во соѕвездието Лебед.
Список на државни водачи во 179 година
Ова е список на државни водачи во 79 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Химна на Иран (1873-1909)
Химната на Иран, или правилно насловена „Поздрав шаху“ (, Салам-е шах), исто така познат како „Здравјето на шахот“ (, Саламати-је шах) ― монархиска и државна химна на Каџарски Иран помеѓу 1873 и 1909 година. Францускиот музичар Алфред Жан Батист Лемер ја компонирал оваа химна во 1873 година по наредба на Насер ал-Дин Шах. Немала стихови. „Салам-е шах“ била свирена на службени церемонии за време на владеењето на Насер ал-Дин Шах, Мозафар ад-Дин Шах и Мохамад Али Шах. Била свирена и како персиска (иранска) државна химна за време на европските турнеи на Насер ал-Дин Шах и Мозафар ад-Дин Шах.
Во 1909 година, по падот на Мохамад Али Шах, химната била укината, и по крунисувањето на неговиот син и наследник Ахмад Шах во 1914 година, „Поздрав на возвишената држава Персија“ била усвоен како иранска државна химна.
Островица (планина)
Островица — планински венец во југоисточна Албанија. Планината има една долга верига која содржи многу врвови високи над 2.000 метри надморска височина, највисокиот врв е на 2.383 метри. Веригата е покриена со песок, а кај врвовите е многу каменесто.
Географија
Планината се наоѓа во југоисточна Албанија, меѓу реките Осум и Девол кои се притоки на реката Семан која влегува во Јадранското Море северно од градот Валона. Регионот околу планината е многу изолиран и содржи многу кањони и клисури и други планински врвови како Томорица 2.416 метри. Најголемото населено место близу планината е Чоровода на запад.
Исак Самоковлија
Исак Самоковлија (3 септември 1889 - 15 јануари 1955) бил истакнат босански еврејски писател. По професија тој бил лекар. Неговите приказни го опишуваат животот на босанските сефардиски Евреи.
Животопис
По завршувањето на основното училиште, Самоковлија заминал во Сараево. Студирал средно училиште со Иво Андриќ, првиот Југословенец што ја освоил Нобеловата награда за литература. По завршувањето на средното училиште во 1910 година, тој доби стипендија од локалната еврејска добротворна организација „Ла Беневоленција“ за да студира медицина во Виена. Подоцна работел како лекар во градовите Горажде и Фојница (1921–25) пред да започне редовна работа во сараевската болница Кожево во 1925 година.
На почетокот на Втората светска војна, тој бил раководител на оддел во болницата во Кошево. Во април 1941 година тој бил отпуштен од службата, како и другите Евреи, но наскоро тој бил мобилизиран бидејќи медицинскиот лекар се борел против епидемијата на тифус. Дури во 1945 година, тој успеал да избега од Југославија и да се крие сè додека не се ослободила земјата. По завршувањето на Втората светска војна, тој извршувал различни позиции во босанските и југословенските книжевни кругови. Од 1948-51 година го уредувал списанието „ Бразда“, а потоа, сè до неговата смрт, бил уредник во издавачката компанија „Свјетлост“.
Неговиот прв расказ „Рафина авлија“ е објавен во 1927 година и две години подоцна излезе неговата прва збирка раскази „Од прољеча до прољеча“. Неколку од неговите приказни беа направени во телевизиски филмови, а неговата книга Ханка беше направена во истоимен филм во режија на Славко Воркапиќ во 1955 година. Тој не доживеа да го гледа филмот, почина на 65 години во јануари 1955 година. Тој беше погребан на старите еврејски гробишта во падините на планината Требевиќ, близу Сараево.
Европско првенство во фудбал 2020 - група А
Европско првенство во фудбал 2020 - група А била една од шестте групи на Европското првенство 2020 и во неа се натпреварувале репрезентациите на Турција, Италија (еден од домаќините на првенството), Велс и Швајцарија.
Натпреварите се одиграле на два стадиони Олимпико во Рим и Олимпискиот стадион во Баку, од 11 до 20 јуни 2021 година.
Од оваа група понатаму минале Италија, Велс и Швајцарија, последната како една од четирите најдобри третопласирани репрезентации.
Натпревари
''Натпреварите биле одиграни според Средноевропско летно време (UTC+02:00). За натпреварите играни во Баку, исто така, во заграда ќе биде прикажано и месното време (АЗТ, UTC+04:00).''
Турција - Италија
<section begin=ЕП 2020 - A1 /><section end=ЕП 2020 - A1 />
Велс - Швајцарија
<section begin=ЕП 2020 - A2 /><section end=ЕП 2020 - A2 />
Турција - Велс
<section begin=EП 2020 - A3 /><section end=EП 2020 - A3 />
Италија - Швајцарија
<section begin=EП 2020 - A4 /><section end=EП 2020 - A4 />
Швајцарија - Турција
<section begin=EП 2020 - A5 /><section begin=EП 2020 - A5 />
Италија - Велс
<section begin=EП 2000 - A6 /><section begin=EП 2000 - A6 />